EELNÕU 

Riigikogu otsus
Kaitseväe kasutamise tähtaja pikendamine Eesti riigi rahvusvaheliste kohustuste täitmisel
Euroopa Liidu sõjalise abistamise missioonil Mosambiigis
 
 
Eesti Vabariigi põhiseaduse § 128 lõike 1 ning kriisiolukorra ja riigikaitse seaduse § 141 lõike 1 alusel Riigikogu otsustab:  
1. Pikendada alates 2027. aasta 1. jaanuarist Riigikogu 2025. aasta 5. novembri otsuses „Kaitseväe kasutamise tähtaja pikendamine Eesti riigi rahvusvaheliste kohustuste täitmisel Euroopa Liidu sõjalise abistamise missioonil Mosambiigis“ sätestatud kuni kolme kaitseväelase kasutamise tähtaega Euroopa Liidu sõjalise abistamise missioonil Mosambiigis (EU Military Assistance Mission Mozambique, EUMAM Mozambique) 2027. aasta 31. detsembrini. 
2. Käesoleva otsuse punktis 1 seatud Kaitseväe isikkoosseisu ülempiiri võib rotatsiooniperioodil suurendada kuni kuue kaitseväelaseni ühe kuu jooksul alates rotatsioonis osalevate kaitseväelaste saabumisest Euroopa Liidu missioonile Mosambiigis. 

